‎(ซีรีส์จาก NETFLIX)
‎เฮ้ยๆ
‎หยุดนะเว้ย
‎เฮ้ย
‎ปล่อยผมนะ
‎ถ้าขยับแกเจ็บตัวแน่ อยู่นิ่งๆ
‎อะไรของคุณเนี่ย ‎ผมไม่ได้ทำอะไรผิดสักหน่อย
‎ไม่ได้ทำอะไรผิดแต่หนีไม่คิดชีวิตเลยนะ
‎ที่แกเผ่นเพราะรู้ว่าทำอะไรผิดไว้ไง
‎โว้ย มีหมายหรือเปล่าครับ
‎ถามว่ามีหมายหรือไง
‎แหม ทำมาเป็นถามหาหมาย
‎ดูละครตำรวจเยอะล่ะสิเรา
‎หยุดพูดเหลวไหล แล้วค่อยไปคุยกันที่สถานี
‎ถ้าไม่มีหมายจับ ‎เท่ากับจับกุมโดยผิดกฎหมายนะคะ
‎จับกุมโดยผิดกฎหมายอะไรครับ ‎แม่หนูคนนี้พูดจาหาเรื่องซะแล้ว
‎นี่คือการจับกุมฉุกเฉินครับ
‎ตำรวจเข้าจับกุมผู้ต้องสงสัยที่กำลังหนี
‎เวลาแบบนี้ไม่จำเป็นต้องมีหมาย ‎รู้หรือเปล่าครับ
‎ถึงจะเป็นการจับกุมฉุกเฉิน
‎กฎหมายวิธีพิจารณาความอาญา ‎มาตรา 200-5 ก็ยังมีผลอยู่นะคะ
‎"เมื่ออัยการหรือเจ้าพนักงานตำรวจศาล ‎จับกุมผู้ต้องหา
‎ต้องแจ้งข้อเท็จจริงเกี่ยวกับข้อหา
‎เหตุผลในการจับกุม ‎สิทธิ์ในการแต่งตั้งทนายความ
‎และให้โอกาสในการแก้ต่าง"
‎เรียกอีกอย่างว่าสิทธิมิแรนดา ‎ไม่ทราบเหรอคะ
‎อ๋อ แปลว่าผมถูกจับแบบผิดกฎหมายนี่เอง
‎ตำรวจจับกุมประชาชน ‎อย่างผิดกฎหมายนี่หว่า
‎ถ่ายกันอยู่ใช่ไหมครับ
‎เอาไปลงโซเชียลมีเดียให้หมดเลย
‎นี่ ตำรวจกำลังปฏิบัติหน้าที่อยู่ ‎มาขัดขวางทำไมครับ
‎แม่หนูเป็นทนายหรือไง
‎- ค่ะ ‎- อะไรนะ
‎ฉันคือทนายอูยองอู ‎จากสำนักงานกฎหมายฮันบาดาค่ะ
‎ไม่ว่าอ่านตามตรงหรืออ่านกลับด้าน ‎ก็ยังเป็นอูยองอู
‎กนก บวบ นลิน ยาย วาดดาว อูยองอู
‎- สายสืบพัค ไขกุญแจมือซิ ‎- อะไรนะครับ
‎ไขกุญแจมือ
‎ครับ
‎เอาล่ะ คุณยางจองอิล
‎นับตั้งแต่วินาทีนี้ไป ‎คุณถูกจับกุมฉุกเฉินครับ
‎คุณมีสิทธิ์แต่งตั้งทนายความ ‎ปฏิเสธที่จะให้การที่ทำให้เสียเปรียบ
‎และยื่นขอให้ศาลตรวจสอบ ‎ความถูกต้องในการจับกุมได้ครับ
‎- จบนะครับ ‎- ไม่ค่ะ
‎คุณยังไม่แจ้งเลยนะคะ ‎ว่าคุณยางจองอิลถูกจับกุมข้อหาอะไร
‎เสมือนข่มขืนผู้พิการ
‎- คะ ‎- ถามจริง
‎- แม่เจ้า ‎- สวะตัวจริง
‎ไอ้ขยะสังคมคนนี้
‎กระทำชำเราหญิงผู้บกพร่องทางสติปัญญา
‎ทีนี้ จบได้หรือยังครับ
‎(คดี 10 ‎ไว้ค่อยจับมือกันทีหลัง)
‎โอ๊ะ
‎มาจริงด้วย
‎โห ขอบคุณมากๆ เลยนะครับ
‎ผมขอร้องคุณพ่อคุณแม่สุดใจเลย
‎ว่าอยากได้ทนายกนก บวบจากฮันบาดา
‎มารู้อีกที คุณเป็นเซเลบสุดๆ เลยนี่นา ‎ได้ออกหนังสือพิมพ์ด้วย
‎ทนายออทิสติกคนแรกแห่งเกาหลี กนก บวบ
‎ฉันชื่ออูยองอูค่ะ
‎แหม ผมรู้ครับ
‎แต่ผมอยากเรียกว่า ‎คุณทนายกนก บวบยังไงก็ไม่รู้
‎ขอเรียกได้ไหมครับ
‎ไม่ได้ค่ะ กรุณาเรียกฉันว่าทนายอูยองอู
‎ครับพี่
‎คุณยางจองอิล
‎นี่คุณโดนข้อหาเสมือนข่มขืนผู้พิการนะคะ
‎รู้ไหมคะว่าอาชญากรรมนี้ ‎บทลงโทษร้ายแรงขนาดไหน
‎บทลงโทษข้อหาข่มขืนทั่วไป ‎คือจำคุกไม่ต่ำกว่าสามปี
‎แต่ข้อหาข่มขืนผู้พิการ
‎คือจำคุกตลอดชีวิต ‎หรือจำคุกไม่ต่ำกว่าเจ็ดปีนะคะ
‎นี่ไม่ใช่เวลาจะมาพูดเรื่อง "กนก บวบ"
‎คุณคงไม่รู้ว่าสถานการณ์ ‎มันร้ายแรงแค่ไหนสินะคะ
‎ผมไม่ได้ทำเรื่องชั่วๆ แบบนั้นจริงๆ ครับ
‎ผมกับโง่คลั่งยางมีคืนร้อนร่วมกันจริงๆ ‎แต่ข่มขืนอะไรกันครับ
‎อันนั้นมันคือการตบตี ด่าทอ ‎แล้วก็ขืนใจไม่ใช่เหรอครับ
‎"โง่คลั่งยาง" เหรอ
‎"คืนร้อน" เหรอ
‎อ๋อ
‎เป็นชื่อเล่นที่ผมเรียกพี่ฮเยยองน่ะครับ
‎"โง่คลั่งยาง"
‎"ยัยโง่ที่คลั่งรักยางจองอิล"
‎ส่วน "คืนร้อน" เอ่อ…
‎รู้ๆ กันเนอะครับ
‎"ค่ำคืนที่เร่าร้อน"
‎ถึงจะเป็นชื่อเล่นก็เถอะ ‎แต่ใช้คำว่า "โง่" ได้ไงกัน
‎กับผู้บกพร่องทางสติปัญญาเนี่ย
‎พี่เขาก็เรียกผมว่าตาโง่นะครับ
‎"โง่คลั่งฮเย"
‎"ตาโง่ที่คลั่งรักพี่ฮเยยอง"
‎หือ
‎ถ้าจะตั้งให้คล้องกัน ‎ต้องเป็น "โง่คลั่งชิน" ไม่ใช่เหรอคะ
‎เพราะเหยื่อชื่อชินฮเยยอง ‎หรือไม่ก็ต้องเรียกเธอว่า "โง่คลั่งจอง"…
‎ทนายอูยองอู
‎ตอนนี้เรื่องนั้นมันสำคัญไหมคะ
‎ไม่ค่ะ
‎พี่เขากับผม
‎เรารักกันนะครับ
‎ผู้กระทำผิดกับเหยื่อเนี่ยนะ
‎ไม่ใช่อะไรแบบนั้นจริงๆ ครับ
‎เราเข้าใจค่ะว่าคุณยางจองอิล ‎ไม่ได้ใช้ความรุนแรง
‎หรือข่มขู่คุณชินฮเยยอง ‎เพื่อมีเพศสัมพันธ์กับเธอ
‎คุณชินฮเยยองก็ให้การแบบนั้น ‎ระหว่างการสอบสวนของตำรวจค่ะ
‎แต่ถึงจะไม่มีการใช้กำลัง ‎การกระทำผิดทางเพศก็เกิดขึ้นแล้วค่ะ
‎กรณีตัวอย่างก็คือการเสมือนข่มขืนค่ะ
‎นอกจากนั้น คดีนี้
‎กฎหมายพิเศษว่าด้วยบทลงโทษ ‎ของอาชญากรรมความรุนแรงทางเพศ…
‎อ้อ กฎแรงเพศ
‎ผมรู้จักอันนั้นครับ อัยการพูดถึงตลอดเลย
‎ตามมาตรา 6 วรรค 4
‎"ผู้ใดกระทำชำเราผู้อื่น ‎โดยฉกฉวยผลประโยชน์
‎จากการขัดขืนไม่ได้หรือขัดขืนได้ยาก
‎เนื่องจากความบกพร่องทางร่างกายหรือจิตใจ ‎ผู้นั้นจะได้รับโทษ"
‎สรุปก็คืออัยการมองว่าคุณยางจองอิล ‎ฉกฉวยผลประโยชน์จากความบกพร่อง
‎ทางสติปัญญาของคุณชินฮเยยอง ‎เพื่อมีเพศสัมพันธ์ค่ะ
‎ผมฉกฉวยบ้าบออะไรกันครับ
‎ผมไม่ใช่คนแบบนั้นจริงๆ นะ
‎คุณให้คุณชินฮเยยองออกบัตรเครดิตในชื่อเธอ
‎และจ่ายค่าใช้จ่ายในการออกเดต ‎ซึ่งเป็นเงินหลายล้านวอนแค่คนเดียวนี่คะ
‎- ขนาดนี้แล้วยังไม่เรียกฉกฉวยเหรอ ‎- พี่ครับ
‎โอ๊ย
‎ก็พี่ฮเยยองออกจะรวยนี่ครับ
‎การที่ผู้หญิงรวยๆ ‎จ่ายเงินสำหรับออกเดตให้แฟนเด็ก
‎นั่นคืออาชญากรรมด้วยเหรอครับ
‎คุณเข้าร่วมอออุลลิม ‎ทั้งที่ตัวเองไม่พิการทำไมตั้งแต่แรกคะ
‎คำอธิบายกลุ่มก็ออกจะชัดเจน
‎ว่า "การรวมกลุ่มของผู้บกพร่องทางสติปัญญา
‎บกพร่องทางพัฒนาการ และเป็นออทิสติก"
‎อันนั้นน่ะ ผมเข้าร่วมด้วยเจตนาดีนะครับ
‎ปกติแล้วกลุ่มแบบนั้น ‎จะต้องการคนทำงานอาสาไงครับ
‎ผมทำกิจกรรมกับกลุ่มอออุลลิม ‎จนได้เจอกับพี่ฮเยยอง
‎แล้วก็ตกหลุมรักตั้งแต่แรกพบเลยครับ
‎ทำไมถึงไม่มีใครเชื่อที่ผมพูดเลยสักคน
‎เพราะพี่ฮเยยองพิการเหรอ
‎การที่คนไม่พิการ ‎รักผู้บกพร่องทางสติปัญญาด้วยใจจริง
‎มันเหลือเชื่อขนาดนั้นเลยเหรอครับ
‎ใครว่าแบบนั้นล่ะคะ เราน่ะ…
‎คนพิการน่ะ ทั้งจิตใจดีและบริสุทธิ์นะครับ
‎พวกเขาคือคนที่ควรค่าแก่การได้รับความรัก
‎ทนายกนก บวบน่าจะรู้นะครับ
‎ใช่ไหมครับพี่
‎ไปได้คดีน่าปวดหัวแบบนี้มาจากไหน
‎ได้มาจากรถไฟใต้ดินสายสองค่ะ
‎ไม่ต้องเห็นก็นึกภาพออกเลย
‎ทนายอูยองอูคงจะไปอวดรู้ ‎เรื่องการจับกุมผิดกฎหมายหรือหมายจับอีกล่ะสิ
‎ใช่แหง
‎เพราะแบบนี้ไง
‎ทำตัวเด่นให้ใครรู้ว่าเป็นทนาย ‎ก็ไม่มีอะไรดีขึ้นมาครับ
‎ค่ะ ต่อจากนี้ไป ฉันจะระวังตัว ‎ไม่ทำตัวเด่นให้ใครรู้ว่าเป็นทนายค่ะ
‎ส่วนใหญ่อาชญากรรมทางเพศ ‎มักเกิดขึ้นในที่ที่มีแค่คนสองคนถูกไหม
‎ฉะนั้นในหลายกรณี ‎หลักฐานจึงมีแค่คำให้การของเหยื่อ
‎ในสถานการณ์นั้น ‎เราควรทำอะไรเพื่อว่าความให้จำเลยล่ะ
‎ทำลายความน่าเชื่อถือ ‎ของคำให้การจากเหยื่อครับ
‎แต่เมื่อเหยื่อเป็นผู้บกพร่องทางสติปัญญา
‎ก็แน่นอนว่า
‎คำให้การของเหยื่ออาจจะ ‎ไม่เป็นรูปธรรมหรือไม่ต่อเนื่องกัน
‎แต่ทั้งที่รู้สถานการณ์นี้อยู่เต็มอก
‎เราก็ยังต้องทำลายความน่าเชื่อถือของเหยื่อ
‎ในฐานะทนายความ ‎นี่คือสิ่งที่ไม่อยากทำเอาซะเลยครับ
‎อย่างน้อยเราปฏิเสธคดีตอนนี้ดีไหมคะ
‎ถ้ามอบหมายให้สำนักงานอื่นที่เล็กกว่าฮันบาดา ‎ก็น่าจะประหยัดค่าทนายได้นะคะ
‎น่าจะดีกว่าสำหรับ ‎ผู้ปกครองของคุณยางจองอิลด้วย
‎ผมว่าแบบนั้นก็ไม่เลวนะ ทนายอูว่าไงครับ
‎ฉัน…
‎อยากว่าความให้คุณยางจองอิลค่ะ
‎ทำไมล่ะ
‎สิ่งที่คุณยางจองอิลพูด ‎อาจจะเป็นความจริงก็ได้นี่นา
‎เธอเชื่อคำพูดเหลวไหลนั่นเหรอ
‎ฉัน…
‎อยากเชื่อ
‎ฉันอยากให้คำพูดที่เขาบอกว่า ‎เขากับคุณชินฮเยยองรักกันจากใจ
‎เป็นเรื่องจริง
‎ถ้าคุณอยากเชื่อจำเลยขนาดนั้น
‎งั้นก็ต้องรับคดีไว้แหละครับ
‎ดำเนินการเลยครับ
‎ค่ะ
‎ทนายชเวซูยอนก็ช่วยอีกแรงนะ
‎คะ
‎เมื่อความอยากเชื่อจำเลยมาก่อนสิ่งอื่น ‎เราจะใช้อารมณ์กับคดีได้ง่ายๆ คุณก็รู้เนอะ
‎เพื่อไม่ให้ทนายอูยองอูทำพลาดแบบนั้น ‎ทนายชเวซูยอนช่วยไปอยู่ข้างๆ
‎ทำให้เธอร่มๆ ลงหน่อย
‎"ร่มๆ " เหรอคะ
‎ร่ม… ขอล่ะนะ
‎ว้าว จัดว่าเด็ด
‎นี่ ไหนลงรายละเอียดมาอีกซิ
‎ไม่ว่าอากาศ แสงแดด เมฆ ความเร็วลม ‎ไปยันความชื้นของตอนนั้น เล่ามาอย่ากั๊ก
‎ก็คือว่า…
‎ผมชอบคุณครับ
‎ผมชอบคุณมาก
‎จนรู้สึกเหมือน…
‎ใจผมไม่สบายครับ
‎ชอบจัดจนป่วยเลยนะจ๊ะหนุ่ม
‎เรียกหมอมาที เรียกรถฉุกเฉินมา
‎ฮัลโหล 119 ใช่ไหมครับ
‎อ้าว ไม่ใช่ 119 เฉยๆ ‎แต่เป็น 119 แจ้งเหตุรักเหรอครับ
‎ครับ
‎ปัญหาก็คือหลังจากนั้น
‎ขั้นต่อมาหลังจากชอบ
‎จากนี้ฉันต้องทำไงเหรอ
‎ตอนนั้นเธอตอบเขาไปว่าอะไร ‎หลังจากเขาบอกว่าชอบเธอน่ะ
‎เอ่อ…
‎กนก บวบ นลิน ยาย วาดดาว สถานียอกซัม
‎สถานียอกซัม
‎คุณทนาย
‎ก็คือพอเขาสารภาพรัก คุณก็วิ่งหนีเหรอครับ
‎ยัยนี่ชักดาบนี่หว่า
‎ชักดาบความรัก เลิฟอีท…
‎ตอนนั้นฉันคิดอะไรไม่ออก
‎เลยอยากออกมาจากสถานการณ์นั้น
‎ฉันทำตัวหยาบคายใช่ไหม
‎ก็ไม่เชิงว่าหยาบคายซะทีเดียว…
‎เธอทำตัวแปลกต่างหาก
‎ช่างเถอะ รีบสะสางเลย ‎ก่อนจะยุ่งเหยิงไปกว่านี้
‎สะสางยังไงเหรอ
‎ก็คบอีจุนโฮไง
‎นี่ จะให้ตกลงปลงใจคบทันที ‎แค่เพราะคำบอกชอบคำเดียวได้ไงเล่า
‎ต้องลองไปออกเดต ‎ทำความรู้จักกันก่อนสิครับ
‎อันนั้นมันทำยังไงเหรอคะ
‎เดตน่ะเหรอครับ
‎ก็ไม่มีอะไรมากมาย
‎ไปกินข้าวด้วยกัน ดื่มชาด้วยกัน
‎ดูหนังด้วยกัน ร้องคาราโอเกะด้วยกัน
‎ทำอะไรที่คิดว่าน่าสนุกไปด้วยกันไงครับ
‎ลองหาดูนะครับ มีอะไรให้ทำเยอะแยะ
‎แหม
‎จะว่าไปเถ้าแก่ขนดกนี่ความรู้แน่นเชียว ‎ทั้งที่แฟนก็ไม่มี
‎เดตด้วยการมโนอยู่เหรอ
‎จากนี้ไป ฉันจะใช้ชีวิตแบบรุกหนัก
‎ถ้ารู้จักผู้ชายงานดี ก็แนะนำฉันบ้างนะคะ
‎เพราะฉันจะคว้ามาให้ได้
‎คว้ามาด้วยการรุกหนักเหรอครับ
‎ฉันนึกออกคนหนึ่งนะ
‎เขารู้วิธีทำตัวดีๆ เยอะเลย
‎ทั้งขยับเก้าอี้ให้ เปิดประตูรถให้
‎เวลาเดินกับใครก็คอยกันให้เดินด้านใน
‎แล้วก็ถือข้าวของให้ด้วยนะ
‎จริงเหรอ
‎ฉันขอแนะนำสาวให้ได้ไหมคะ
‎- อะไรนะครับ ‎- นี่ ฉันล่ะ
‎แนะนำให้ฉันบ้างสิ
‎เธอคือนางฟ้าที่เหมือนแสงแดดในฤดูใบไม้ผลิ ‎เพิ่งประกาศเมื่อไม่นานนี้
‎ว่าจะคว้าผู้ชายงานดีมาด้วยการรุกหนักค่ะ
‎นางฟ้าแสงแดดในฤดูใบไม้ผลิ ‎รุกหนักคว้าผู้ชายงานดีเหรอ
‎โอ้โฮ เป็นคนที่เจ๋งเชียว
‎นี่ แล้วฉันล่ะ
‎ฮะ ฉันล่ะ
‎ส่วนเธอ เอ่อ…
‎โทษนะครับ
‎งั้นเมื่อไหร่จะพามาให้รู้จักครับ
‎ผมต้องไดเอต
‎ฉันก่อนสิ ฉันก่อน
‎เอ่อ…
‎(ศาลกลางกรุงโซล)
‎จบแค่นี้ค่ะ
‎ทนายครับ
‎เชิญกล่าวคำชี้แจงครับ
‎คือว่า
‎ให้คุณทนายกนก บวบ ‎เป็นคนว่าความได้ไหมครับ
‎คะ
‎ทุกคนที่นี่
‎มองเหยียดเราครับ
‎ถ้าพวกเขารู้ว่าพี่เป็นทนายให้ผม ‎ก็ไม่น่าจะมองแบบนั้นได้
‎- อะไรนะ ‎- ใช่ ที่จำเลยพูดมีเหตุผลนะครับ
‎ให้ทนายอูกล่าวคำชี้แจงเถอะครับ
‎จะได้ดูไม่แบ่งแยก ‎ระหว่างผู้พิการกับผู้ไม่พิการ
‎จะไม่กล่าวคำชี้แจงเหรอครับ
‎ขออภัยด้วยครับ เราจะเริ่มเดี๋ยวนี้ครับ
‎จำที่ทนายอูพูด ‎ตอนว่าความครั้งแรกได้ใช่ไหมครับ
‎ที่ขอความกรุณาเพราะเป็นออทิสติก ‎เริ่มด้วยอันนั้นเลยครับ
‎ฉันมีอาการออทิสติกสเปกตรัมค่ะ
‎เอ่อ
‎ฉันอาจจะพูดตะกุกตะกัก และแสดงท่าที ‎ไม่เป็นธรรมชาติ โปรดเห็นใจด้วยค่ะ
‎(คณะลูกขุน)
‎จำเลยขอปฏิเสธทุกข้อกล่าวหาในคดีนี้ค่ะ
‎จำเลยยางจองอิลและเหยื่อชินฮเยยอง
‎เป็นคู่รักที่รักใคร่กัน
‎และมีเพศสัมพันธ์ด้วยความยินยอมค่ะ
‎- อะไรนะ ‎- โกหก
‎- ยินยอมเนี่ยนะ ‎- นั่นเรียกว่าความรักเหรอ
‎- พูดอะไรเนี่ย ‎- มันฟังขึ้นเหรอ
‎โอ๊ย เดือดเลย
‎ทุกคนกรุณาเงียบ
‎ไม่ทราบมารยาทในศาลหรือไงครับ
‎คุณยางจองอิลกับคุณชินฮเยยอง
‎ใช้แอปพลิเคชันที่ชื่อว่า "หวานเอยหวานใจ" ‎ซึ่งพัฒนาขึ้นสำหรับคู่รักค่ะ
‎วันที่ 13 มีนาคมที่ผ่านมา ทั้งสองคน ‎ใช้ฟังก์ชันแชตของ "หวานเอยหวานใจ"
‎โดยสนทนากันดังนี้ค่ะ
‎"โง่คลั่งฮเย" คือชื่อเล่นของจำเลย ‎ซึ่งหมายถึง "ตาโง่ที่คลั่งรักชินฮเยยอง"
‎ส่วน "โง่คลั่งยาง" คือชื่อเล่นของเหยื่อ ‎ซึ่งหมายถึง "ยัยโง่ที่คลั่งรักยางจองอิล" ค่ะ
‎น่าเสียดายที่พวกเขาตั้งชื่อไม่คล้องกัน ‎ซึ่งควรจะเป็นชื่อกับชื่อ หรือสกุลกับสกุล
‎ยังไงก็ตาม
‎โปรดสังเกตบทสนทนาของทั้งคู่ ‎อย่างละเอียดค่ะ
‎(โง่คลั่งฮเย: โง่คลั่งยาง หลับสบายปะ ‎ไปเกะเหรียญแล้วเย็นหม่ำไก่มุ้ย)
‎"ไปเกะเหรียญแล้วเย็นหม่ำไก่มุ้ย"
‎"เกะเหรียญ" หมายถึง ‎ร้านคาราโอเกะหยอดเหรียญ
‎"เย็นหม่ำไก่มุ้ย" หมายถึง ‎เย็นนี้กินไก่ทอดกันไหม
‎"คืนร้อน" ย่อมาจาก ค่ำคืนที่เร่าร้อน ‎หมายถึงการมีเพศสัมพันธ์ค่ะ
‎แล้ว "เขือๆ " ล่ะครับ
‎"เขือๆ " เหรอ
‎- หือ ‎- อ้อ
‎ท่านหมายถึงที่อยู่หลังคำว่า ‎"โหย ไม่รู้แล้วๆ "
‎คำว่า "เขิลๆ " หรือเปล่าคะ
‎อ๋อ
‎มันคือ "เขิลๆ " เหรอครับ
‎ค่ะ ฉันคิดว่าน่าจะแปลงมาจาก ‎คำว่า "เขินๆ " ค่ะ
‎คำที่ดัดแปลงมาเช่นกัน ได้แก่ ‎"เมื่อไหร่จะเสร็จเหยอ" กับ "อยากเจอแย้ว"
‎อันนั้นผมรู้ครับ
‎ไม่ต้องอธิบายก็ได้
‎อิงจากเอกสารคำชี้แจง ‎ของคุณชินฮเยยอง อัยการอ้างว่า
‎ในวันที่ 12 มีนาคมซึ่งก่อนที่จะมีแชตนี้
‎คุณยางจองอิลข่มขืนคุณชินฮเยยองค่ะ
‎แต่แชตนี้ที่เริ่มต้นด้วย "หลับสบายปะ"
‎และจบลงด้วย "อยากเจอเร็วๆ แย้ว"
‎นี่คือการสนทนาระหว่าง ‎ผู้ข่มขืนกับเหยื่อเหรอคะ
‎เหมือนการอ่านแชตที่อบอวลด้วยความรัก
‎ระหว่างคนเป็นแฟน ‎ที่หลงรักกันหัวปักหัวปำไม่ใช่เหรอคะ
‎ดูความหมายแฝงด้วยสิคะ
‎การตั้งชื่อเล่นเรียกกันแล้วพร่ำบอกว่าอยากเจอ ‎แค่นั้นก็เรียกว่ารักแล้วเหรอคะ
‎ไอ้แมงดานั่นล่อลวงฮเยยองลูกฉัน
‎พาไปร้านคาราโอเกะ ไปกินไก่ทอด
‎พาเข้าโมเต็ล
‎เขาทำตามที่ตัวเองพอใจทั้งนั้นนี่คะ
‎วันนี้เป็นอะไรกันหมดครับ
‎ถ้ายังเอาแต่พูดโดยไม่ได้รับอนุญาตอีก
‎จะถูกเชิญออกจากศาลนะครับ
‎ศาลที่เคารพคะ ‎เธอคือคุณแม่ของคุณชินฮเยยอง เหยื่อในคดีนี้ค่ะ
‎เธอทำผิดจริงที่พูดขึ้นมา ‎โดยไม่ได้รับอนุญาตจากท่าน แต่ว่า…
‎ไอ้หมอนั่นใช้ลูกไม้ไหนหลอกลูกสาวฉันบ้าง
‎คำตอบมันก็หราอยู่บนนั้นแล้ว แต่ว่าไงนะ
‎แชตที่อบอวลด้วยความรักเหรอคะ
‎เป็นถึงทนาย แต่ว่าเรื่องแค่นั้น ‎ก็แยกแยะไม่ออกเหรอคะ
‎คุณแม่
‎บอกให้เงียบไงครับ
‎นั่งลงเถอะค่ะ
‎ทนายอูยองอูเหรอครับ
‎ครับ คราวก่อนที่คุณบอกผม
‎ว่ารู้อะไรบางอย่างเกี่ยวกับทนายอูยองอู
‎อ๋อ เรื่องนั้นน่ะเหรอ ‎ไม่ได้สำคัญอะไรหรอกครับ
‎โธ่ มันคืออะไรล่ะครับ
‎สีหน้าคุณทนายมันฟ้องว่ามีอะไรเด็ดๆ นะ
‎คือว่า…
‎มีคนโพสต์ลงบนกระดานข่าวภายใน ‎ของฮันบาดาแหละครับ
‎ว่าท่านประธานเป็นรุ่นน้องที่มหาลัย ‎ของพ่อทนายอู
‎ก็เลยเอาทนายอูยองอู ‎มาเสียบตำแหน่งในฮันบาดา
‎แค่นี้เหรอครับ
‎หือ ใช่ครับ
‎ไม่มีอะไรเกี่ยวกับแทซูมีบ้างเหรอ
‎แทซูมีเหรอครับ
‎เห็นว่าทนายอูยองอู
‎เป็นลูกสาวของทนายแทซูมี
‎ฮะ
‎หือ
‎ใครบอกครับ
‎คุณยัง…
‎ชอบฉันอยู่ไหมคะ
‎ครับ ชอบครับ
‎แล้วผมก็เสียใจด้วย ‎ที่คราวก่อนคุณทิ้งผมไปทั้งอย่างนั้น
‎อ้อ
‎ตอนนั้น…
‎ฉันขอโทษนะคะ
‎ถ้าคุณยังชอบฉันอยู่
‎เราอย่าเพิ่งคบกัน ‎แต่ไปเดตเพื่อทำความรู้จักกันก่อนดีไหมคะ
‎ครับ เป็นความคิดที่ดีนะครับ
‎ฉันค้นคว้าสิ่งที่คนทำกันระหว่างออกเดต ‎และทำรายการไว้ค่ะ
‎(สิ่งที่ทำขณะออกเดต)
‎โห
‎เยอะมากเลยนะครับ
‎- ค่ะ ‎- เอ่อ…
‎ในนี้ไม่มีการพาไปส่งบ้านเหรอครับ
‎หือ
‎ไม่มีค่ะ
‎งั้นเหรอครับ
‎งั้นเพิ่มได้ไหมครับ
‎วันนี้ผมจะไปส่งคุณทนายที่บ้าน
‎อ้อ
‎เพิ่ม…
‎- ได้ค่ะ ‎- ไปกันครับ
‎ถ้างั้น…
‎คงจะไม่มีการจับมือ ‎ระหว่างพาไปส่งบ้านสินะครับ
‎ไม่มีค่ะ หรือถึงจะมี ‎การจับมือก็ไม่ใช่เรื่องง่ายสำหรับฉันค่ะ
‎พ่อฉันก็อยากจับมือฉันบ่อยๆ เหมือนกัน
‎แต่ฉันทนได้มากสุดแค่ 57 วินาทีค่ะ
‎งั้นเหรอครับ
‎ถ้าจับเกิน 57 วินาที ‎จะเกิดอะไรขึ้นเหรอครับ
‎ฉันจะอยากปล่อยมือค่ะ เมื่อถึงจุดที่ฉันทนไม่ไหว
‎อ้อ แบบนี้นี่เอง
‎ถึงจะแค่ 57 วินาที
‎จะจับไหมคะ
‎จะไม่เป็นไรใช่ไหมครับ
‎ไม่ไหวแล้วค่ะ
‎อ้อ
‎ครับ
‎ขอโทษนะคะ
‎ไม่เป็นไรครับ
‎งั้นวันนี้ผมไปส่งที่บ้านอย่างเดียวก็ได้ครับ
‎ไว้ค่อยจับมือกันทีหลัง
‎"ไว้ค่อยจับมือกันทีหลัง"
‎ความบกพร่องทางสติปัญญาของเหยื่อ ‎ระบุชัดๆ แล้วอยู่ในระดับไหนคะ
‎เอ่อ…
‎คุณชินฮเยยองมีความบกพร่องทางสติปัญญา ‎อยู่ในระดับน้อย ด้วยไอคิว 65 ค่ะ
‎เธอสามารถใช้ชีวิตในสังคม ‎และทำงานได้ผ่านการฝึกฝนค่ะ
‎อาจจะมองว่าเธอมีพัฒนาการเทียบเท่า ‎เด็กอายุ 13 ปี หรือชั้นป.หกก็ได้ค่ะ
‎นี่คือคำชี้แจงของเหยื่อที่เขียนขึ้น ‎ระหว่างการสอบสวนของตำรวจค่ะ
‎พยานก็เห็นแล้วใช่ไหมคะ
‎ในฐานะจิตแพทย์ ‎พยานคิดยังไงกับคำชี้แจงนี้คะ
‎โดยรวมแล้ว ฉันมองว่ามีความน่าเชื่อถือค่ะ
‎มีการอธิบายถึงสิ่งที่เกิดขึ้น ‎ขณะเกิดเหตุข่มขืนโดยละเอียด
‎ความคิดและความรู้สึกของเหยื่อ ‎ถูกถ่ายทอดออกมาอย่างต่อเนื่องด้วยค่ะ
‎ความคิดและความรู้สึกของเหยื่อเหรอคะ
‎ยกตัวอย่างเช่นอะไรคะ
‎"ทันทีที่เริ่มร่วมเพศ ฉันก็รู้สึกแย่"
‎"ฉันกลัว"
‎"ฉันไม่ชอบเลย เพราะอาจจะโดนแม่ดุ"
‎เธออธิบายอย่างชัดเจนแบบนี้ค่ะ
‎ถ้าอย่างนั้นทำไมเหยื่อ ‎ถึงไม่ขัดขืนการกระทำของจำเลยล่ะคะ
‎เหตุผลที่ว่านั้นอยู่ในคำชี้แจงนี้แล้ว ‎โดยที่ฉันไม่ต้องคาดเดาเลยค่ะ
‎"พอฉันปฏิเสธเขาก็งอน ทำท่าจะร้องไห้"
‎"บอกว่านี่ไม่ใช่รักแท้"
‎ผู้บกพร่องทางสติปัญญา ‎มีความเสี่ยงเป็นพิเศษที่จะถูกทารุณ
‎โดยฉกฉวยผลประโยชน์จากมิตรภาพ ‎หรือแสร้งทำเป็นรัก
‎เหยื่อเองก็ดูเหมือนจะกลัวว่า ‎เธอจะเสียความสัมพันธ์นี้ไป
‎หากปฏิเสธการร่วมเพศที่ตนไม่ต้องการค่ะ
‎และเป็นไปได้สูงว่าเธออาจจะไม่รู้ ‎วิธีการปฏิเสธที่เหมาะสมด้วยค่ะ
‎ค่ะ จบการซักถามค่ะ
‎ทนาย เชิญถามค้านครับ
‎พยานคะ
‎เคยเห็นแชตที่คุณชินฮเยยอง ‎พูดคุยกับจำเลยหรือไม่คะ
‎ไม่ค่ะ ไม่เคย
‎จากคำกล่าวอ้างของอัยการ
‎วันที่ 12 มีนาคมที่ผ่านมา ‎คือวันที่จำเลยข่มขืนคุณชินฮเยยองค่ะ
‎ในวันนั้น
‎คุณชินฮเยยองได้บอกจำเลยแบบนี้ ‎ผ่านทางแชตค่ะ
‎รบกวนอ่านประโยคที่ขีดเส้นใต้ไว้ได้ไหมคะ
‎"รักนะ คิดถึงจุง"
‎"รอนายตอบตั้งนานแน่ะ"
‎"อยู่ด้วยกันต่อไปเรื่อยๆ เลยนะ"
‎การแสดงออกถึงความรักเช่นนี้
‎ไม่ได้มีให้เห็นแค่ในวันที่ 12 มีนาคมนะคะ
‎จนถึงตอนที่จำเลยถูกคุมขัง
‎และไม่สามารถตอบแชตได้อีก ‎หน้าต่างแชตของทั้งคู่
‎ก็เต็มไปด้วยการแสดงความรัก ‎ของคุณชินฮเยยองที่มีต่อจำเลยค่ะ
‎พยานคิดยังไงกับเรื่องนี้คะ
‎ฉันคิดว่า…
‎เป็นเรื่องที่น่าปวดใจเหลือเกินค่ะ
‎คะ
‎เราทุกคนต่างอยากรักใครสักคน ‎และอยากเป็นคนที่ถูกรัก
‎ผู้บกพร่องทางสติปัญญาเองก็ไม่ต่างกัน
‎ไม่สิ ความปรารถนานั้นยิ่งใหญ่กว่าด้วยซ้ำ
‎เพราะในหลายเคส
‎ยากที่พวกเขาจะได้ความรัก ‎หรือความสนใจเท่าที่ต้องการ
‎แค่ดูจากการแสดงความรักแบบทุ่มเท ‎ของคุณชินฮเยยองก็น่าจะเข้าใจได้นะคะ
‎ปัญหาอยู่ที่ว่า ‎สำหรับผู้มีความบกพร่องทางสติปัญญา
‎หลายครั้งพวกเขามักจะคิดไปเองว่า
‎การเข้าหาที่แฝงเจตนาไม่ใสสะอาด ‎คือความรักอันบริสุทธิ์ที่มีให้พวกเขาค่ะ
‎ความสามารถในการแยกแยะ ‎ความสัมพันธ์ที่ปกติกับไม่สมควร
‎ก็มีน้อยด้วยค่ะ
‎ด้วยเหตุนั้น จึงยากที่จะมองว่าคุณชินฮเยยอง
‎มีความสามารถในการตัดสินใจเรื่องทางเพศค่ะ
‎เมื่อครู่นี้พยานบอกว่าคำชี้แจง ‎ของคุณชินฮเยยองต่อเนื่องและละเอียด
‎แต่พอมาตอนนี้
‎กลับบอกว่าเธอแยกแยะ ‎แม้แต่ความสัมพันธ์ที่ปกติกับไม่สมควรไม่ได้
‎เธอสามารถเขียนคำชี้แจงให้น่าเชื่อถือได้
‎แต่ไม่มีความสามารถ ‎ในการตัดสินใจเรื่องทางเพศ
‎เป็นการวินิจฉัยที่กำกวมเกินไปไหมคะ
‎อาการคุณชินฮเยยองเป็นยังไงกันแน่คะ
‎ฉัน…
‎หมายถึงความสามารถ ‎ในการปกป้องตัวเองต่างหากค่ะ
‎ไม่ว่าใครก็อาจเจอความสัมพันธ์ที่เคยคิดว่า
‎มันคือความรัก แต่มันกลับเป็นการหลอกลวง ‎การเสแสร้ง และความรุนแรงได้ค่ะ
‎แต่คนส่วนใหญ่ปกป้องตัวเองได้ ‎แม้จะผ่านเรื่องราวแบบนั้น
‎และพยายามไม่ให้เกิดความผิดพลาดนั้นซ้ำอีก
‎แต่ในกรณีของผู้บกพร่องทางสติปัญญา ‎อย่างคุณชินฮเยยองนั้นต่างออกไปค่ะ
‎ถึงเธอจะสามารถเขียนคำชี้แจง ‎สถานการณ์นั้นให้น่าเชื่อถือได้
‎แต่พลังในการปกป้องตัวเอง
‎จากเจตนาร้ายของจำเลยยังอ่อนไปค่ะ
‎ฉันไม่คิดว่าการวินิจฉัยของฉันขัดแย้งกันนะคะ
‎มีอะไรจะพูดเหรอคะ
‎ใช่ค่ะ
‎แต่ว่า…
‎ฮเยยอง
‎ชินฮเยยอง
‎เอ่อ…
‎เวลาไปสถาบา ฉันอยู่คนเดียวค่ะ
‎ทำอะไรคนเดียวเนี่ย
‎โอ๊ย
‎"สถาบา" เหรอ
‎อูยองอู
‎เมื่อกี้ฉันได้ยินมาจากอัยการ ‎ตายางจองอิลนั่นเคยทำแบบนี้มาแล้ว
‎หือ
‎เขาเคยถูกตำรวจสอบ ‎ระหว่างที่คบกับผู้บกพร่องทางสติปัญญาคนอื่น
‎จากองค์กรทำนองเดียวกับอออุลลิม
‎จริงเหรอ
‎แต่คุณยางจองอิลไม่มีประวัติอาชญากรรมนี่
‎ตอนนั้นไม่ใช่ข้อหาข่มขืน
‎เห็นว่าเกิดเรื่องเพราะเขาใช้บัตรเครดิต ‎ของฝ่ายหญิงมากไป
‎ยางจองอิลคืนเงินและไกล่เกลี่ยกับเหยื่อได้
‎ตำรวจก็เลยจบการสืบสวน ‎โดยไม่ส่งเรื่องให้อัยการ
‎นั่นคือเมื่อไหร่เหรอ
‎ไม่ได้นานนักหรอก เมื่อปีก่อนเอง
‎เอ่อ…
‎ฉันต้องไปพบคุณยางจองอิล
‎เรื่องจริงเหรอคะ
‎เอ่อ คืองี้นะครับพี่…
‎จำเลย
‎หยุดเรียกทนายอูยองอูว่า "พี่" สักทีค่ะ
‎มันอึดอัดใจที่จะฟัง
‎คุณทนาย…
‎คุณบอกว่ารักกับคุณชินฮเยยองด้วยใจจริงนี่คะ
‎บอกว่าตกหลุมรักตั้งแต่แรกพบ ‎ทั้งที่คุณเองก็นึกไม่ถึงไม่ใช่เหรอคะ
‎ใช่ไงครับ ผมพูดจริงทุกอย่าง
‎ไม่ใช่ว่าคุณตระเวนไปทำงานอาสาตามองค์กร
‎สำหรับผู้บกพร่องทางสติปัญญา ‎แล้วล็อกเป้าที่ดูหลอกง่ายสุดเหรอคะ
‎คดีเมื่อปีที่แล้วคือครั้งแรกแน่เหรอคะ
‎คุณชินฮเยยองคือเหยื่อคนที่เท่าไรกันแน่
‎คนที่เท่าไรอะไรกันครับ
‎ทำไมพูดแรงแบบนี้ล่ะครับ
‎ผมบอกว่าผมไม่ใช่คนชั่วจริงๆ ไง
‎ถ้าคุณยางจองอิลกับคุณชินฮเยยอง ‎ไม่ได้รักกันจากใจจริงๆ
‎ฉันก็ไม่มีเหตุผลที่จะว่าความต่อค่ะ
‎ฉันจะถอนตัวค่ะ
‎อะไรนะ คุณทนาย
‎คุณทนายครับ
‎ฉันเห็นด้วยกับทนายอูยองอูค่ะ
‎ผมกับพี่ฮเยยอง
‎เรารักกันจริงๆ นะครับ
‎แต่รักแท้ไม่จำเป็นต้องเป็นรักแรก ‎เสมอไปนี่ครับ
‎ได้โปรดเถอะ
‎นะครับ
‎ขอร้องล่ะครับ เชื่อผมเถอะ
‎จะถอนตัวจาก ‎คดีคุณยางจองอิลจริงๆ เหรอครับ
‎ค่ะ ฉันจะบอกทนายจองมยองซอกพรุ่งนี้
‎แล้วยื่นขอถอนตัวหลังจากนั้นค่ะ
‎แบบนี้นี่เอง
‎เคยได้ยินที่เขาว่ากันว่าคู่รักจะเลิกกัน
‎ถ้าเดินไปตามทางกำแพงหิน ‎พระราชวังด็อกซูไหมคะ
‎ไม่นะครับ มีอะไรแบบนั้นด้วยเหรอ
‎ค่ะ ในอดีต ทิศเหนือของ ‎ทางกำแพงหินพระราชวังด็อกซู
‎มีศาลฎีกาและศาลครอบครัวกรุงโซลอยู่ค่ะ
‎ถ้าจะหย่ากันก็ต้องเดินไปตามทางกำแพงหินนี้ ‎ก็เลยเกิดคำพูดแบบนั้นขึ้นมาค่ะ
‎เดี๋ยวนะ ถ้างั้น
‎เราก็ควรหยุดเดินได้แล้วสิครับ
‎หือ
‎คุณเชื่อคำพูดแบบนั้นเหรอคะ
‎ไม่มีหลักฐานทางวิทยาศาสตร์ ‎รองรับเลยนะคะ
‎อีกอย่าง ศาลครอบครัวกรุงโซล ‎ย้ายไปที่ย่านซอโชเมื่อปี 1995
‎พอปี 2012 ก็ย้ายไปที่ย่านยังแจอีกครั้ง ‎พร้อมกับศาลปกครองกรุงโซล…
‎พี่จุนโฮ
‎เราบังเอิญเจอกันอีกได้ไงเนี่ยพี่ อย่างว้าว
‎นั่นน่ะสิ ไม่เจอกันนานนะอีจุนโฮ
‎โอ้โฮ ฉันอยากรู้อยู่พอดีเลย ‎ว่าชีวิตนายเป็นไงบ้าง
‎อ้อ ทุกคนสบายดีกันใช่ไหม
‎โอ๊ะ
‎คราวก่อนคนนี้…
‎นานูรี
‎บอกว่าไม่ใช่แบบนั้นไง
‎ไม่ใช่เหรอคะ
‎งั้น…
‎ฉันกำลังเดตอยู่
‎คะ
‎เราเดตกันอยู่ค่ะ
‎เดตด้วยการเดินเลียบทางกำแพงหิน ‎พระราชวังด็อกซู
‎เธอทำงานกับฉันน่ะ ทนายอูยองอู
‎ทุกคนสวัสดีสิ
‎สวัสดีค่ะ ฉันอูยองอูค่ะ
‎ไม่ว่าอ่านตามตรงหรืออ่านกลับด้าน ‎ก็ยังเป็นอูยองอู
‎กนก บวบ นลิน ยาย วาดดาว อูยองอู
‎อ๋อ
‎ครับ
‎สวัสดีค่ะ
‎(คิดถึงยา คิดถึงเภสัช ‎คิดถึงกาแฟ คิดถึงบาริสต้า)
‎"โง่คลั่งยาง" คือยัยโง่ที่คลั่งรักยางจองอิล
‎"โง่คลั่งฮเย" คือตาโง่ที่คลั่งรักชินฮเยยอง
‎"คืนร้อน" คือค่ำคืนที่เร่าร้อน
‎"กฎแรงเพศ" คือกฎหมายพิเศษว่าด้วยบทลงโทษ ‎ของอาชญากรรมความรุนแรงทางเพศ
‎"เกะเหรียญ" คือร้านคาราโอเกะหยอดเหรียญ ‎"เย็นหม่ำไก่มุ้ย" คือเย็นนี้กินไก่ทอดกันไหม
‎เอ่อ คุณทนายครับ
‎ถ้างั้น "สถาบา" ล่ะ
‎- สถาบันสอนบาริสต้า ‎- อะไรนะคะ
‎จากแชตของทั้งสองคน
‎คุณชินฮเยยองเริ่มไปสถาบันบาริสต้า ‎เมื่อไม่กี่เดือนก่อน
‎เธอบอกฉันว่าเธออยู่คนเดียวเวลาไปที่สถาบัน
‎เอ่อ…
‎สถาบันตั้งอยู่ที่จงโนสามกา
‎เธอเข้าเรียนทุกวันจันทร์ พุธ ศุกร์ ‎เลิกเรียนสามทุ่ม
‎เราต้องไปเดี๋ยวนี้เลยค่ะ ‎ถึงจะได้เจอคุณชินฮเยยอง
‎เอ่อ คุณทนาย
‎นี่ ไว้ไปดื่มกันนะ เดี๋ยวฉันโทรหา
‎คุณทนาย
‎รอผมด้วยครับ
‎รอด้วย
‎คุณชินฮเยยอง
‎(สถาบันบาริสต้าคูล)
‎คุณชินฮเยยอง ‎ที่คุณตั้งใจจะบอกฉันคือเรื่องอะไรคะ
‎ฉันรักเขาค่ะ
‎- อะไรนะครับ ‎- คะ
‎อย่าให้เขาต้องเข้าคุกเลยนะคะ
‎อ้อ
‎หมายถึงคุณยางจองอิลเหรอคะ
‎ใช่ค่ะ
‎เอ่อ
‎คุณชินฮเยยอง ‎ไม่อยากให้คุณยางจองอิลเข้าคุกเหรอคะ
‎ใช่ค่ะ
‎แต่คุณชินฮเยยองให้การว่า ‎คุณยางจองอิลข่มขืนคุณไม่ใช่เหรอคะ
‎- เขาไม่ได้ข่มขืนนะคะ ‎- เขาไม่ได้ข่มขืนเหรอคะ
‎แม่สั่งให้ฉันพูดแบบนั้นค่ะ
‎แม่ฉันเกลียดผู้ชายค่ะ
‎เพราะคิดว่าทุกคนคือไอ้แมงดา
‎คือว่า คุณยางจองอิล…
‎ดูเหมือนจะเป็นไอ้แมงดาจริงๆ นะคะ
‎ใช่ค่ะ
‎คะ
‎รู้อยู่แล้วเหรอคะ ‎ว่าคุณยางจองอิลคือไอ้แมงดา
‎ใช่ค่ะ
‎ถึงจะรู้แบบนั้น
‎แต่ก็ยังรักเขาเหรอคะ
‎ใช่ค่ะ
‎ฉันทำแบบนั้นไม่ได้เหรอคะ
‎เอ่อ…
‎ไม่นะคะ
‎ไม่มีอะไรผิดค่ะ
‎ได้โปรดอย่าให้ ‎โง่คลั่งฮเยเข้าคุกเลยนะคะ
‎ฉันขอร้องล่ะค่ะ
‎ถ้างั้นช่วยให้การตามที่พูดเมื่อกี้นี้ ‎ในการพิจารณาคดีครั้งหน้าได้ไหมคะ
‎ว่าไอ้แมงดาเหรอคะ
‎- คะ ‎- คะ
‎เมื่อกี้คุณบอกว่าไม่อยากให้คุณยางจองอิล ‎เข้าคุกใช่ไหมล่ะครับ
‎ใช่ค่ะ
‎เราอยากให้คุณพูดแบบนั้นในศาลน่ะครับ
‎บอกผู้พิพากษาด้วยตัวเองเลย
‎อ๋อ
‎แต่ถ้าแม่ไม่อนุญาตล่ะคะ
‎ถึงคุณแม่จะไม่อนุญาต ‎คุณก็สามารถให้การได้ค่ะ
‎เพราะคุณชินฮเยยองอายุ 27 ปี ‎เป็นผู้ใหญ่แล้ว
‎สามารถตัดสินใจด้วยตัวเองได้ค่ะ
‎อย่างที่ทราบว่าคุณยางจองอิล
‎เขาเป็นไอ้แมงดาค่ะ
‎เป็นผู้ชายที่เลว
‎ใช่ค่ะ
‎แต่ว่าผู้พิการ
‎ก็มีอิสระที่จะตกหลุมรักผู้ชายเลวๆ นี่คะ
‎ไม่ว่าสิ่งที่คุณชินฮเยยองประสบพบเจอ ‎จะเป็นความรักหรือการข่มขืน
‎การตัดสินเรื่องนั้น ‎คือหน้าที่ของคุณชินฮเยยองเอง
‎อย่าปล่อยให้คุณแม่กับผู้พิพากษา
‎ตัดสินแทนคุณเลยนะคะ
‎คืองี้ ทำไมทุกคนถึงได้ขี้เผือก ‎กับเงินเดือน เงินฝาก เงินออมของฉันจังล่ะ
‎บางรายก็ขอวันเดือนปีเกิดฉัน
‎เอาไปเช็กดวงสมพงศ์ตั้งแต่ครั้งแรกที่เจอ
‎บางรายก็ถามอาชีพพ่อฉัน ‎แล้วก็คุยแต่เรื่องพ่อตลอดเวลา
‎โอ๊ย
‎ฉันก็แค่อยากคบกับผู้ชายที่พอเข้าท่าสักคน
‎ทำไมมันยากเย็นเบอร์นี้
‎พวกผู้ชายที่มาเจอเธอ ‎คงคิดจะแต่งงานกันหมดล่ะมั้ง
‎อย่ามัวไปนัดบอดสิ ไปเที่ยวคลับนู่น
‎คลับอะไรกันเล่า
‎ไปคลับก็มีแต่พวกวันไนต์สแตนด์ไหม
‎นี่ วันไนต์สแตนด์บ้างอะไรบ้าง ‎มันจะเป็นไรไป
‎พอคนเราตาย กายหยาบก็เน่าอยู่ดี ‎หวงไปก็เสียดายของ
‎ช่างเถอะ ฉันมาถึงแล้ว แค่นี้นะ
‎ครับ
‎เชิญนั่งตรงนั้นเลยครับ
‎เอ่อ…
‎ยินดีที่ได้รู้จักนะครับ
‎ผมคิมมินชิกนะ ก๊าบ
‎ก้าบๆ
‎อ้อ
‎สวัสดีค่ะ
‎ฉันชเวซูยอนค่ะ
‎อ๋อครับ
‎เห็นว่าบ้านอยู่แถวนี้ใช่ไหมครับ
‎ผมจองร้านนี้เพราะอยู่ใกล้สุดเลย
‎อ๋อ บ้านฉันอยู่บุนดังค่ะ ที่ทำงานอยู่แถวนี้
‎อ๋อ แบบนี้นี่เอง ครับ
‎เอ่อ…
‎แถวบ้านคงมีวัดเยอะสินะครับ
‎- คะ ‎- "บุญ" ดัง
‎บุญ…
‎อ๋อ
‎พ้องเสียงกับบุนดัง
‎"บุญ" ดัง
‎เอ่อ…
‎เลือกเมนูเลยดีไหมคะ
‎อ้อ ครับๆ
‎โอ้โฮ มีสลัดที่ใส่ส้มด้วยแฮะ
‎ส้มนี่ใช่ส้มมติว่ารักหรือเปล่านะ
‎ผมเอา
‎พิซซ่าหน้าเธอสวยแทบบ้า ‎เอ้ย กอร์กอนโซลาแล้วกัน
‎ของหวานเอาเป็นเค้กกล้วยดีไหมครับ
‎กล้วย
‎กินแล้วจะหลงรักผมก้วยไหม
‎เอ่อ
‎ตายๆ
‎ได้ยินว่าคุณทำอาหาร ‎เพราะงั้นถึงถนัดเล่นโจ๊กสินะคะ
‎จริงเหรอครับ
‎ติดมาจากงานเหรอเนี่ย ผมไม่รู้ตัวเลย
‎บะหมี่ยังมีเกี๊ยว แต่ผมคนเดียวโสดๆ
‎ต้องเลือกเส้นไหนถึงจะมัดใจเธอได้
‎รับสิคะ
‎ไม่เป็นไรครับ ค่อยรับทีหลังก็ได้
‎ไม่ค่ะ รับเดี๋ยวนี้นี่แหละค่ะ
‎เอางั้นเหรอครับ
‎ฮัลโหล
‎เถ้าแก่ขนดก ฉันจะกินซูยุก ‎อยากกินซูยุก ต้องทำไงคะ
‎ซูยุกบ้าอะไร แค่นี้นะ ฉันยุ่ง
‎ไม่ๆ ฉันไม่ยุ่ง
‎แป๊บหนึ่ง มันต้องใส่ใบกระวานกับอะไรอีกนะ
‎โคชูจังเหรอ
‎ซูยุกบ้านป้าเธอสิใส่โคชูจัง
‎ขอโทษทีครับ เด็กที่ร้านผมเอง
‎อะไรนะ ไฟไหม้บ้านเหรอ
‎รอเดี๋ยว ฉันจะไปดับไฟเอง
‎ขอโทษทีค่ะ พอดีไฟไหม้บ้าน ‎ฉันต้องไปก่อนแล้ว
‎คุณอุตส่าห์สละเวลามาหาแท้ๆ ‎ขอโทษด้วยนะคะ
‎ไฟไหม้แล้วจะไปเพื่อ
‎อ๋อ ใส่ซัมจังนี่เอง
‎หรือไม่ใช่นะ
‎เถ้าแก่ขนดก ฟังที่ฉันพูดอยู่ไหมคะ
‎อือ
‎ฉันว่าฉันโดนเทแล้วล่ะ
‎หือ โดนแล้วเหรอ
‎ไปทำอีท่าไหน ถึงโดนเทไวจัด
‎ตดแตกเหรอคะ
‎ไม่รู้
‎นี่คนนะไม่ใช่ผักชีบนกับข้าว ‎โดนเขี่ยโดนเทเป็นว่าเล่นเลย
‎ไปเรื่อย
‎ฮัลโหล
‎- นี่ ฉันออกมาแล้ว ไปคลับกัน ‎- หือ
‎ไหนว่าตายไปกายหยาบก็เน่าอยู่ดีไง
‎รีบออกมาก่อนจะเสียของเหอะ
‎เอาให้หลุดโลกเลย
‎สรุปว่าเธออยากได้ผู้แบบไหน
‎นั่นสิ ไอ้ผู้ชายพอเข้าท่าที่ว่า ‎คือผู้ชายแบบไหน
‎ฉันไม่ได้คาดหวังอะไรมากมายสักหน่อย
‎แค่ขอตัวสูงพอประมาณ
‎ตัวสูง
‎ไหล่กว้างหน่อยๆ เหมือนคนออกกำลัง
‎เรื่องไหล่นี่ยอมไม่ได้
‎ยิ้มหวานๆ แล้วก็…
‎คนนั้นไหม
‎นี่ ฉันเห็นเขามองเธอมาสักพักแล้ว
‎ฉันเหรอ
‎ฉันเนี่ยนะ
‎- อะไรน่ะ ‎- มาแล้ว เอาแล้วไง ไปเถอะเรา
‎นี่
‎วันนี้เพลงดีเนอะครับ
‎อ้อ
‎เพลงเหรอ
‎ค่ะ
‎ขอบคุณที่ไม่ทิ้งผม
‎และยังว่าความให้ผมอยู่นะครับ
‎อะไรนะครับ
‎ไม่ใช่เพราะจำเลยหรอกค่ะ
‎ที่เรายังอยู่ก็เพราะคุณชินฮเยยอง
‎ถ้าจะขอบคุณ ‎ก็ไปขอบคุณคุณชินฮเยยองนู่นค่ะ
‎เธอเหม็นเหล้านะ
‎แถมใส่ชุดเดียวกับเมื่อวานเป๊ะ
‎เงียบไปเลย
‎- นัดบอดเมื่อวานล่ะ ‎- เกินเยียวยา
‎ทุกคนลุกขึ้นครับ
‎เชิญนั่งครับ
‎ฝ่ายจำเลย
‎ขอให้เหยื่อ คุณชินฮเยยอง ‎มาเป็นพยานเหรอครับ
‎ครับ คุณชินฮเยยองเผยเจตนา ‎กับทนายของเราว่าอยากให้การครับ
‎ศาลที่เคารพคะ ได้โปรดพิจารณาด้วยว่า ‎ลักษณะพิเศษของคดีข่มขืน
‎คือเหยื่ออาจจะสงบจิตใจได้ยาก ‎เมื่ออยู่ต่อหน้าผู้ก่อเหตุซึ่งก็คือจำเลยค่ะ
‎เพื่อให้เหยื่อให้การได้อย่างเต็มที่
‎ฉันอยากขอให้จำเลยออกจากศาลค่ะ
‎ผมเองก็คิดแบบนั้นครับ
‎จำเลย กรุณาออกไปจากห้อง ‎ขณะมีการซักถามพยานนะครับ
‎คุณชินฮเยยอง
‎เชิญออกมาด้านหน้าครับ
‎"ข้าพเจ้าขอปฏิญาณ
‎ว่าจะพูดความจริง ‎โดยปราศจากการปิดบังและปรุงแต่ง
‎หากโกหก
‎ข้าพเจ้ายินยอมรับโทษจากการเบิกความเท็จ"
‎ทนาย เชิญซักถามพยานครับ
‎พยานต้องการให้คุณยางจองอิล ‎ได้รับโทษข้อหาข่มขืนพยานหรือไม่คะ
‎- ใช่ค่ะ ‎- คะ
‎คุณต้องการให้คุณยางจองอิลติดคุกเหรอคะ
‎อ้อ ไม่ค่ะ ไม่
‎ทำไมล่ะคะ
‎เพราะฉันรักเขา
‎พยานหมายความว่า ‎พยานรักคุณยางจองอิลใช่ไหมคะ
‎ใช่ค่ะ
‎โง่คลั่งยางกับโง่คลั่งฮเย
‎เรารักกันค่ะ
‎ถ้าอย่างนั้น ในวันที่ 12 มีนาคมที่ผ่านมา ‎เพศสัมพันธ์ของพยานกับจำเลย
‎เกิดจากความสมัครใจ ‎เพราะทั้งคู่รักกันใช่หรือเปล่าคะ
‎ใช่ค่ะ
‎หมายความว่าไม่ใช่การข่มขืนใช่ไหมคะ
‎ใช่ค่ะ
‎ถ้างั้นตอนที่ตำรวจสอบสวน
‎ทำไมพยานถึงให้การ ‎ว่าคุณยางจองอิลข่มขืนล่ะคะ
‎เอ่อ…
‎ไม่รู้ค่ะ
‎คุณแม่ของคุณชินฮเยยอง ‎บังคับให้พูดแบบนั้นหรือเปล่าคะ
‎ขอค้านค่ะ เป็นการถามชี้นำค่ะ
‎คำค้านตกไปครับ
‎ทนาย เชิญถามต่อเลยครับ
‎คุณแม่บังคับให้คุณชินฮเยยอง ‎พูดว่าถูกข่มขืนหรือเปล่าคะ
‎เอ่อ แค่…
‎อย่าให้โง่คลั่งฮเยต้องเข้าคุกเลยค่ะ
‎จบการซักถามค่ะ
‎อัยการ เชิญถามค้านได้ครับ
‎คุณชินฮเยยอง
‎คุณบอกว่าคุณรักคุณยางจองอิลใช่ไหมคะ
‎ใช่ค่ะ
‎ความรักคืออะไรคะ
‎พอจะให้คำนิยามได้ไหม
‎เอ่อ…
‎คำนิยามเหรอคะ
‎เอ่อ…
‎รัก…
‎ขอค้านค่ะ
‎ความรักคืออะไรงั้นเหรอคะ
‎คำถามที่เป็นนามธรรมและกำกวมแบบนั้น ‎ใครๆ ก็ตอบยากทั้งนั้นค่ะ
‎ค่ะ งั้นฉันจะถามเจาะจงขึ้นอีกนะคะ
‎คุณชินฮเยยอง ‎ทราบไหมคะว่าเพศสัมพันธ์คืออะไร
‎ค่ะ
‎ทราบด้วยใช่ไหมคะว่าข่มขืนคืออะไร
‎ค่ะ
‎ถ้างั้นสองอย่างนั้นต่างกันตรงไหนคะ
‎เพศสัมพันธ์กับข่มขืน ต่างกันยังไงคะ
‎เอ่อ…
‎ผู้ใหญ่…
‎เอ่อ…
‎คุณชินฮเยยอง ‎คราวนี้ฉันจะถามอย่างอื่นนะคะ
‎ลืมตาได้ไหมคะ
‎วันที่ 12 มีนาคมที่ผ่านมา
‎หลังจากแยกกับคุณยางจองอิลที่โมเต็ล
‎คุณชินฮเยยองตรงกลับบ้านทันที ‎ถูกต้องไหมคะ
‎ใช่ค่ะ
‎เมื่อกลับถึงบ้าน ‎คุณชินฮเยยองตรงเข้าห้องตัวเองทันที
‎และได้ใช้มือขวา ‎เกาหลังมือซ้ายของตัวเองอย่างรุนแรง
‎จนเกิดบาดแผล
‎ถูกต้องไหมคะ
‎ใช่ค่ะ
‎นี่ภาพถ่ายหลังมือ ‎ของคุณชินฮเยยองในวันนั้นค่ะ
‎ทำไมทำแบบนั้นคะ
‎เอ่อ…
‎อันนั้นเป็นเพราะว่า…
‎เป็นเพราะว่า…
‎เพราะคุณเครียดสุดขีดจากการร่วมเพศ ‎เพียงฝ่ายเดียวของจำเลยไม่ใช่เหรอคะ
‎ขอค้านครับ
‎การที่คุณไม่หยุดทำร้ายตัวเอง
‎จนคุณแม่มาพบและนำตัวส่งโรงพยาบาล ‎เท่ากับว่าการข่มขืนของจำเลย
‎ส่งผลกระทบต่อจิตใจ ‎ของคุณมากไม่ใช่เหรอคะ
‎ขอค้านครับ
‎การเกาหลังมือ ‎เป็นเพียงนิสัยติดตัวของเหยื่อครับ
‎การอ้างว่านี่เป็นเพราะ ‎การมีเพศสัมพันธ์กับจำเลย
‎เป็นเพียงข้อสันนิษฐานของอัยการครับ
‎นี่อัยการกำลังซักถามพยาน
‎หรือกำลังย้ำ ‎ข้อสันนิษฐานของตัวเองกันแน่ครับ
‎แม่ หนูไม่เอาแล้ว
‎แม่…
‎ฮเยยอง
‎ไม่เป็นไรนะ
‎มาหาแม่มา
‎ไม่เป็นไรนะ
‎นี่คุณ
‎เป็นออทิสติกเหรอคะ
‎คะ
‎คิดว่าตัวเองเข้าใจความรู้สึก ‎ของผู้พิการทุกคนบนโลกหรือไง
‎"อิสระที่จะรักผู้ชายเลวๆ " เหรอ ‎พูดจาหมาๆ แบบนี้เนี่ยนะ
‎คุณแม่ ใจเย็นๆ ก่อนนะคะ ‎ถ้ามีอะไรจะพูด พูดกับฉัน…
‎ฉันน่ะ
‎ต้องปกป้องฮเยยองลูกฉัน ‎จากโลกที่เส็งเคร็งนี่ค่ะ
‎เมื่อไหร่ที่มีคนพุ่งเข้าหาลูกฉัน ‎เพราะเห็นว่าแกซื่อและง่าย
‎ฉันต้องทำทุกวิถีทางเพื่อปกป้องลูกฉัน ‎จากไอ้พวกที่จ้องจะงาบ
‎ร่างกาย เงินทอง และจิตใจของแกค่ะ
‎คุณไม่เข้าใจหัวอกคนเป็นแม่ด้วยซ้ำ ‎แต่ว่าไงนะ
‎สิทธิ์ที่จะรักของผู้พิการเหรอ
‎กล้าดียังไงมาพูดเรื่องออทิสติก ‎เรื่องความพิการกับฉัน
‎คิดว่าความพิการของลูกฉันกับคุณ ‎มันเหมือนกันหรือไงคะ
‎อย่ามาทำเป็นเข้าอกเข้าใจหน่อยเลย ‎มันน่าสมเพช
‎เห็นแล้วจะอ้วก เข้าใจไหมคะ
‎"เห็นแล้วจะอ้วก เข้าใจไหมคะ"
‎นี่ อีจุนโฮ ฉันบอกว่า ‎ขอเจอหน้าคนที่นายคบอยู่หน่อยไง
‎ทำไมไม่โทรตามมา ‎มีแค่ฉันคนเดียวที่ยังไม่เห็นเนี่ย
‎รู้แล้วน่า ไว้คราวหลังฉันจะชวนมา ‎เอาไว้คราวหลังไง
‎ว่าแต่นายจะไม่เป็นไรแน่เหรอ
‎ถึงเธอจะเป็นทนายความก็เถอะ ‎นายต้องคิดให้รอบคอบนะ
‎- คิดเรื่อง ‎- ไม่ไง ไอ้กับพวกเราก็เรื่องหนึ่ง
‎แต่นายจะบอกพ่อแม่ได้เหรอ ‎ว่าคบกับคนแบบนั้นอยู่
‎"คนแบบนั้น" หมายถึงคนแบบไหนเล่า
‎พูดจาพิลึกนะเนี่ยนาย
‎ก็ไม่ไง
‎เอาตรงๆ มันก็แบบ…
‎แบบว่านิดหนึ่งใช่ไหมล่ะ
‎อะไรนิดก่อน
‎- มันทำไม อะไรเล่า ‎- โธ่ มีสักอย่างก็แล้วกัน
‎ให้ตาย ไอ้สักอย่างที่ว่ามันคืออะไรเล่า
‎คืองี้
‎พี่จุนโฮเป็นคนใจดีมาแต่ไหนแต่ไรไง
‎เพราะเขาใจดีนี่แหละ
‎ฉันว่า ฉันไปดีกว่า
‎ฉันไม่เห็นเข้าใจสักนิดว่าพวกนายพูดอะไรกัน
‎- ไม่ได้ ‎- ไม่เอาน่า นั่งลง
‎- ปล่อยฉัน ‎- นั่งก่อน โอเคๆ
‎ฉันเคยผ่านความสัมพันธ์แบบนั้นมาแล้ว
‎ฉันผ่านมาก่อน
‎นั่นไม่ใช่ความรักหรอก
‎- อะไรนะ ‎- การคบกับผู้หญิงที่น่าสงสารจนอยากช่วย
‎มันไม่ใช่ความรัก
‎มันคือ…
‎ความเห็นใจ
‎พี่ พอเถอะ
‎จริง นี่ นายเมาแล้วเหรอ ‎เมาแหง เรามากินกับแกล้ม…
‎"ผู้หญิงที่น่าสงสารจนอยากช่วย" เหรอ
‎ใครมันน่าสงสารอะไรเบอร์นั้น
‎โอ๊ย ถามว่าใครมันน่าสงสารขนาดนั้น
‎เฮ้ย
‎- หยุด ‎- ปล่อยฉัน
‎ไอ้เวรเอ๊ย
‎- คนเขาอุตส่าห์เป็นห่วง ‎- นี่ มานี่เลย แกพูดว่าไงนะ
‎- ที่พูดนี่รู้ดีนักหรือไงวะ ‎- ไอ้บ้าเอ๊ย
‎- เฮ้ย มานี่สิ ‎- นี่ ปล่อยฉันสิวะ
‎- ปล่อย เฮ้ย แกมานี่ ‎- ปล่อยเว้ย
‎- เฮ้ย ปล่อยนะ ‎- ลองพูดอีกสิ
‎วันนี้เหล้าหวานเชียว
‎อร่อยจริงครับ
‎- คุณทนายครับ ‎- อือ
‎คุณเป็นเพื่อนร่วมรุ่นในมหาลัย ‎กับทนายแทซูมีจากแทซานใช่ไหมครับ
‎แทซูมีเหรอ
‎อือ ฉันเรียนรุ่นเดียวกับเธอ
‎ใช่ไหมครับ
‎คือมันมีคนปล่อยข่าวลือแปลกๆ ‎อยู่เรื่อยเลยน่ะสิ
‎- ข่าวลือแปลกๆ เหรอ ‎- ครับ
‎ผมได้ยินมาว่าทนายแทซูมี
‎มีลูกที่ซุกเอาไว้
‎อ๋อ เรื่องนั้นน่ะนะ
‎ให้ตายสิ
‎มีลูกเนี่ยนะ
‎เชื่อเขาเลย
‎คุณทนายก็รู้เหรอครับ
‎มันก็แค่ข่าวโคมลอยแหละ
‎จริงๆ เลย
‎สมัยเรียนมหาลัย จู่ๆ แทซูมี
‎ก็ดรอปเรียน บอกว่าไปเรียนเมืองนอก
‎- ครับ ‎- แต่ก็นะ ทางบ้านเธอรวยไง
‎จะไปเรียนเมืองนอกตอนไหน ‎มันก็ไม่ได้แปลกอะไรหรอก
‎แต่เรื่องนี้มันไม่สมเหตุสมผลน่ะสิ
‎เรียนก็ยังไม่จบสักหน่อย
‎สอบเนติก็ยังไม่ผ่านด้วยซ้ำ
‎แต่จู่ๆ ก็ไปเรียนเมืองนอกซะงั้น
‎ครับ
‎พอเป็นแบบนั้น คนก็ลือกันไปต่างๆ นานา
‎จนมันเกิดข่าวลือแบบนั้นขึ้น
‎อย่างว่าแหละนะ จินตนาการคนเราเนี่ย
‎ว่าไงนะ มีลูกเหรอ อย่างฮา
‎คุณทนายครับ ถ้างั้น…
‎จำได้ด้วยไหมครับว่าทนายแทซูมี ‎ไปเรียนเมืองนอกเมื่อปีอะไร
‎ขอคิดแป๊บ
‎เอ่อ…
‎ตอนนั้นฉันอายุ 24 ก่อนจะเข้ากรม
‎ก็น่าจะเป็นปี 1996 แหละมั้ง
‎ถ้าปี 1996…
‎ก็แปลว่า 26 ปีก่อนน่ะสิครับ
‎โอยตายๆ ปี 1996 เท่ากับ 26 ปีก่อนเหรอ
‎ครับ
‎โอ้โฮ เวลาผ่านไปเร็วเหลือเกิน
‎ถ้าตอนนั้นฉันกับยองซุกรักกันดี
‎แล้วมีลูก ป่านนี้ก็น่าจะอายุ 27 ปีแล้ว ถูกไหม
‎ถูกครับ
‎ทนายหญิงหน้าใหม่ที่เข้ามาปีนี้ ‎ส่วนใหญ่รุ่นราวคราวนั้นกันครับ
‎งั้นเหรอ
‎เฮ้อ
‎ก่อนอื่น ผมจะประกาศ ‎คำวินิจฉัยของคณะลูกขุนครับ
‎จากข้อกล่าวหา
‎ในบรรดาคณะลูกขุนทั้งเจ็ดคน
‎เห็นว่ามีความผิดสามคน
‎เห็นว่าไม่มีความผิดสี่คน ‎ดังนั้น ไม่มีความผิด
‎- เหลวไหลแล้ว ‎- เป็นไปไม่ได้
‎- ไม่ผิดเหรอ ‎- ไม่มีทาง
‎ไม่สมเหตุสมผลเลย
‎- ไม่มีความผิดอะไรครับ ‎- เพ้อเจ้อมาก
‎ทุกคนอยู่ในความสงบครับ
‎ในการพิจารณาคดีนี้
‎เราเคารพความเห็น
‎ของคณะลูกขุน
‎จากนี้ ศาลจะตัดสินคดีครับ
‎ลุกขึ้นสิคะ
‎อ้อครับ
‎คำตัดสิน
‎จำเลย…
‎ถูกตัดสินจำคุกสองปี
‎ศาลขอสั่งให้จำเลย
‎เข้าโครงการบำบัดการล่วงละเมิด 40 ชั่วโมง
‎- ข้อมูลที่เกี่ยวกับจำเลย ‎- พี่ครับ
‎จะถูกแจ้งและเปิดเผย ‎ผ่านเครือข่ายข้อมูลตลอดห้าปี
‎ผม…
‎จำเลย
‎- ผมต้องเข้าคุกเหรอครับ ‎- ถูกจำกัดการจ้างงานที่สถาบัน
‎- ค่ะ ‎- และหน่วยงานสวัสดิการที่เกี่ยวข้องกับ
‎ผู้พิการเป็นเวลาห้าปี
‎มูลเหตุในการตัดสินคดีมีดังนี้
‎อาชญากรรมในครั้งนี้ ‎เกิดจากจำเลยได้กระทำการอนาจารเหยื่อ
‎- ซึ่งไม่สามารถขัดขืนได้ ‎- ฮเยยอง
‎เนื่องจากเป็นผู้บกพร่องทางสติปัญญา
‎- ดังนั้น เมื่อพิจารณาว่าลักษณะ ‎- ฮเยยอง
‎อาชญากรรมนี้เลวร้าย ‎มีโอกาสสูงที่จะถูกวิจารณ์
‎- และจำเลยยังจงใจ ‎- ฮเยยอง ร้องไห้ทำไม
‎เข้าร่วมองค์กรเพื่อผู้มีอาการออทิสติก ‎ผู้บกพร่องด้านสติปัญญา
‎- และผู้บกพร่องด้านพัฒนาการ ‎- ร้องไห้ทำไม หมอนั่นมันสมควรถูกลงโทษ
‎ภายหลังอาชญากรรมนี้
‎- ความบกพร่องด้านสติปัญญา ‎- ฮเยยอง
‎และความกังวลของเหยื่อ ‎มีแนวโน้มที่จะร้ายแรงขึ้น
‎เนื่องจากการก่ออาชญากรรมนี้
‎เหยื่อดูเหมือนจะได้รับความกระทบกระเทือน ‎ทั้งทางร่างกายและจิตใจ…
‎ห้อง 607 ริมสุดตรงนั้นน่ะครับ
‎ที่ผมกับทนายควอนมินอูอยู่ด้วยกัน
‎ค่ะ
‎เอ่อ…
‎มินอู
‎บอกว่าวันนี้เขาจะกลับดึก
‎อยากเข้าไปสักแป๊บหนึ่งไหมครับ
‎ไม่ค่ะ ฉันเหนื่อยแล้ว ‎อยากกลับบ้านเร็วๆ ค่ะ
‎อ้อครับ
‎งั้นออกไปด้วยกันนะครับ ‎ผมจะเดินไปส่งที่บ้าน
‎หือ
‎ถ้าเป็นแบบนั้น
‎ที่ฉันมาส่งคุณอีจุนโฮกลับบ้าน ‎ก็ไม่มีความหมายน่ะสิคะ
‎ระยะทางก็สูญเปล่าด้วย
‎การเดตก็เป็นแบบนั้นแหละครับ
‎ไม่มีความหมาย สูญเปล่า
‎แล้วก็งี่เง่า
‎ถ้าเป็นคนที่พิการ
‎ลำพังแค่ความรู้สึกชอบ
‎คงไม่พอค่ะ
‎เพราะถึงฉันจะเชื่อว่านั่นคือความรัก
‎แต่ถ้าคนอื่นบอกว่าไม่ใช่
‎มันก็กลายเป็นไม่ใช่
‎หมายถึงการตัดสินคดีวันนี้เหรอครับ
‎ฉันก็ไม่แน่ใจค่ะ
‎ว่าฉันหมายถึงคดีนั้น
‎หรือเรื่องของฉันเอง
‎ถึงคนอื่นจะบอกว่าไม่ใช่
‎แต่ถ้าเราบอกว่ามันคือความรัก
‎มันก็คือความรักครับ
‎การรักกับฉัน…
‎มันยากนะคะ
‎ครับ
‎ก็เหมือนจะเป็นอย่างนั้น
‎แต่ก็ยังจะไปต่อเหรอคะ
‎ครับ
‎เวลาจูบ
‎ปกติแล้วฟันเราจะชนกันแบบนี้ไหมคะ
‎ไม่นะครับ
‎งั้นต้องทำยังไง…
‎เอ่อ…
‎ผมว่า…
‎อ้าปากกว่านี้อีกนิดก็น่าจะดีนะครับ
‎แล้วก็หลับตาลง…
‎อีกหน่อย น่าจะดีกว่าครับ
‎อ้อ
‎ขอโทษด้วยนะครับ ตอนนี้ร้าน…
‎ขอเข้าไปได้ไหม
‎มาที่นี่ทำไม ถ้าเกิดยองอูเห็นเข้าจะทำยังไง
‎(สำนักงานกฎหมายแทซาน ‎สาขาบอสตัน)
‎แทซานมีสำนักงานต่างชาติ ‎อยู่ในบอสตัน ที่อเมริกา
‎ไปกับยองอูสิ
‎ยองอูทำงานที่ฮันบาดา
‎แกไม่ใช่ทนายของแทซานสักหน่อย ‎มีสิทธิ์อะไรมาสั่งให้ไปไหน
‎รุ่นพี่
‎วางแผนกับฮันซอนยองเหรอ
‎ทั้งสองคนรวมหัวกัน
‎ให้ยองอูเข้าทำงานที่ฮันบาดา
‎เพื่อจะเล่นงานฉันเหรอ
‎โลกไม่ได้หมุนรอบตัวเธอเสมอไปหรอกนะ
‎รวมหัวบ้าบออะไร
‎ยองอูแกโดดเด่น ‎ฮันบาดาถึงได้รับไปทำงานต่างหาก
‎ใช่
‎โดดเด่นเชียวล่ะ ยองอูน่ะ
‎ฉันยื่นข้อเสนอให้เพราะแกโดดเด่นนี่แหละ
‎โอกาสดีๆ ที่แกจะได้เติบโต ‎เป็นทนายความระหว่างประเทศเชียวนะ
‎โน้มน้าวยองอูที
‎ฉันจะสนับสนุนทุกอย่าง ‎แกจะได้จดจ่อแค่กับเรื่องงาน
‎เมื่อไปอยู่อเมริกา
‎ไม่ใช่ว่าจะกำจัดยองอูไปให้ไกลๆ ‎เพราะกลัวว่าแกจะขวางทาง
‎การเป็นรัฐมนตรี ‎กระทรวงยุติธรรมของเธอเหรอ
‎ยองอู
‎มีหมอหรือนักบำบัดดูแลอยู่ไหม
‎- อะไรนะ ‎- แกเป็นออทิสติกนี่
‎ฉันถามว่ายองอูมีผู้เชี่ยวชาญ ‎ที่ดูแลแกโดยเฉพาะหรือเปล่า
‎ฉันให้ยองอูรักษาทุกอย่างที่จำเป็นแล้ว
‎และตอนนี้แกก็ใช้ชีวิตได้ดี ‎โดยไม่ต้องพึ่งอะไรแบบนั้น
‎เหรอ
‎ไม่ใช่ว่ารุ่นพี่ทำได้ไม่ดีพอหรอกเหรอ
‎สร้างสภาพแวดล้อมที่ดีที่สุดให้แกเถอะ ‎ตอนนี้ก็ยังไม่สายนะ
‎ทั้งด้านการรับรู้และการรักษา ‎สำหรับคนออทิสติก
‎ที่อเมริกาดีกว่าเกาหลีเยอะนะ
‎ลำพังแค่บอสตัน
‎รู้ไหมว่ามีชุมชน ‎สำหรับคนออทิสติกเยอะขนาดไหน
‎ที่นั่นมีหมอและนักบำบัด
‎ที่เชี่ยวชาญด้านออทิสติก ‎พร้อมจะดูแลยองอูเยอะมาก
‎แต่อยู่ที่นี่ ยองอูแกตัวคนเดียวนี่นา
‎รุ่นพี่จะคอยตามรับผิดชอบชีวิตยองอู ‎ตลอดไปเลยหรือไง
‎ยองอูคือลูกสาวฉัน
‎เธอเป็นใครถึงเข้ามาแส่ ‎บงการให้ทำนู่นทำนี่เอาตอนนี้
‎ที่ผ่านมาเธออยู่อย่างเห็นแก่ตัว ‎ไม่เคยโผล่หัวมาสักครั้ง
‎พอมาตอนนี้ ว่าไงนะ
‎เธอนี่มันหน้าด้านหน้าทนจริงๆ
‎รุ่นพี่ต่างหากที่หน้าด้าน
‎ลืมสัญญาของเราแล้วเหรอ
‎ไหนรับปากว่าถ้าฉันคลอดยองอู
‎แล้วจะไม่โผล่มาให้ฉันเห็นหน้าอีกไง
‎ที่รุ่นพี่ผิดสัญญาแล้วโผล่มาหาฉันอีก ‎มันหมายความว่าไง
‎เอายองอูมาบังหน้า
‎เพื่อจะแก้แค้นฉันงั้นเหรอ
‎หรือเพราะเรื่องเงิน
‎รุ่นพี่ทำแบบนี้เพื่อจะเอาเงินจากฉันเหรอ
‎นี่
‎ออกไป
‎ไปให้พ้น
‎(สำนักงานกฎหมายแทซาน ‎สาขาบอสตัน)
‎ไม่นานมานี้ ผมกับคนรู้จักอีกสองคน
‎เราสามคนรวมเงินกันซื้อลอตเตอรี่ครับ
‎เราสัญญากันว่าถ้าใครสักคนถูกหวย ‎เราจะแบ่งเงินรางวัลเท่าๆ กัน
‎ฉันต้องการเงิน 1,400 ล้านจริงๆ ค่ะ
‎ถ้าเกิดว่าต้องหย่า ‎เงินรางวัลก็ต้องแบ่งด้วยไหมครับ
‎เป็นครั้งแรกที่ฉันเอาแต่คิดถึงคนคนหนึ่ง
‎แปลกมากเลยค่ะ
‎คำบรรยายโดย: รักษ์สุดา ขุนรักษ์